text: To mænd anholdt efter røveri mod tankstation
  06 august 2016 kl. 04.59
  Natten til lørdag er to mænd blevet anholdt for røveri mod en tankstation i Aabenraa. Vidneforklaringer ledte politiet på sporet af gerningsmændene.  
  To 18-årige mænd kom ikke langt med deres fangst, efter de begik røveri mod en tankstation på Skibbroen i Aabenraa.
  Fredag aften klokken 21.41 truede mændene personalet med en pistol og kom derfra med cigaretter, eftersom tanken var pengeløs.
  Efter grundige vidneforklaringer blev de to mænd dog anholdt klokken 00.39 natten til lørdag i en lejlighed i Aabenraa.
  De to gerningsmænd er i gang med at blive afhørt på politigården.
  
  